**Bunhe** (ukr. Бунге; vuosina 1908–1924 kaivoskylä *Bunhe*, vuosina 1924–1965 **Junkom** (ukr. Юнком, Юний комунар); vuosina 1965–2016 ja venäläismiehityksen vuoksi yhä käytännössä **Junokomunarivsk** (ukr. Юнокомунарівськ; ven. Юнокомунаровск, *Junokomunarovsk*); on kaupunki Ukrainan Donetskin alueen Horlivkan piirissä. Bunhe sijaitsee 20 kilometriä piirikeskus Horlivkan keskustasta itäkaakkoon ja linnuntietä 42 kilometriä aluekeskus Donetskista koilliseen.

Tammikuun keskilämpötila on —7,5 ja heinäkuun +20,9 celsiusastetta. Keskimääräinen vuosisademäärä on 540 millimetriä.

Ukrainan tilastokeskus arvioi kaupungin väkiluvuksi 13 544 asukasta vuoden 2021 alussa. Vuonna 1990 asukasluku oli noin 20 700. Vuoden 2001 väestönlaskennan mukaan kaivoskaupungin väestön valtaosa on koostunut etniseltä taustaltaan venäläisistä.

Paikkakunta on perustettu vuonna 1908 Bungen kaivoksen asutukseksi; vuonna 1924 se nimettiin nuorisokommuuniin viittaavasti Junkomiksi. Vuonna 1965 se sai kaupungin aseman nimellä Junokomunarivsk. Kaupungin nimi muutettiin ukrainalaisessa aluehallinnossa Bunheksi toukokuussa 2016 Ukrainan pyrkiessä irrottautumaan kommunismiin ja neuvostovaltaan liittyvistä nimityksistä. Ukrainan vuonna 2020 tekemän aluehallintouudistuksen jälkeen kaupunki on virallisesen luokituksen mukaan kuulunut Horlivkan piiriin. Käytännössä kaupunki on kuitenkin ollut huhtikuusta 2014 lähtien osa Venäjän ohjaamaa separatistista Donetskin kansantasavaltaa ja viimeistään loppuvuodesta 2022 Venäjän miehitysaluetta. Siellä kaupungista käytetään ainakin paikallisesti neuvostoajalta peräisin olevaa venäjänkielistä nimeä **Junokomunarovsk**.

Lähteet
-------

1. 1 2 3  Marija Timoninoija & Olena Vyšnevska (editors): Tšyselnist najavnoho naselennja Ukrajiny na 1 sitšnja 2021 - Number of Present Population of Ukraine, as of January 1, 2021 (pdf) (Ukrainan paikkakuntien viralliset väkilukuarviot 1.1.2021)  2021. Kiova:  Deržavna služba statystyky Ukrajiny, Devstat Ukrajiny / Statistics Ukraine (Ukrainan tilastokeskus), ukrcensus.gov.ua.  Arkistoitu 14.2.2022. Viitattu 13.2.2023. (ukrainaksi), (englanniksi)
2. 1 2  Novi raiony: karty + sklad  17.7.2020. minregion.gov.ua.  Arkistoitu 25.2.2022. Viitattu 13.2.2023. (ukrainaksi)
3. 1 2 3 4 5  Junokomunarivsk (Юнокомунарівськ) (ISBN 5-88500-005-0) *Ukrainan maantieteen tietosanakirja, osa 3: P-Ja, s. 456*.  1993. Viitattu 13.2.2023. (ukrainaksi)
4. ↑  Je. L. Makarevitš (redaktor): *Atlas avtomobilnyh dorog. Zapadnaja Jevropa. Strany Baltii, Rossija, Belarus, Ukraina, Moldova* 1:700 000. (s. 160) Minsk, Valko-Venäjä: Izdatelstvo Jansejan, 2005.  ISBN 985-6501-12-1.  (venäjäksi)
5. ↑  Юнокоммунаровск // Украинская Советская Энциклопедия. том 12. Киев, «Украинская Советская энциклопедия», 1985. 531
6. ↑  ВР перейменувала низку населених пунктів у зоні АТО на непідконтрольній Україні території Донбасу у рамках декомунізації  12.5.2016. interfax.com.ua. Viitattu 13.2.2023. (ukrainaksi)

Aiheesta muualla
----------------

* Kuvia tai muita tiedostoja aiheesta **Bunhe** Wikimedia Commonsissa

* Neuvostoajan topografiakartta (venäjäksi) (vlasenko.net)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Юнокоммунаровск